तीसरी बात यह कि सुरजेवाल ने हिन्दू के साथ जनेऊधारी शब्द जोड़कर क्या साबित करने की कोशिश की ? इसके साथ जो चित्र उसने दिखाए उससे अपने ही तर्कों को हास्यास्पद बनाया। 1. हिंदुओं के 16 संस्कारों में यज्ञोपवित या जनेऊ भी एक संस्कार है। बालक के 7 या 8 वर्ष की आयु में जब उसे जनेऊ धारण करने और उसकी मान्यताओं के विषय में समझ हो जाए तब विधि विधान से यज्ञोपवित संस्कार किये जाते हैं। नामकरण के समय बालक के गले में मात्र धागा डाल देने को यज्ञोपवित धारण करना नहीं कहा जा सकता।